**Rapla Maakonna Puuetega Inimeste Koda (edaspidi Rapla Koda) on katusorganisatsioon, mis ühendab puuetega inimeste ühendusi Rapla maakonnas. 2017.a detsembri seisuga kuulub Rapla Koja koosseisu 8 organisatsiooni. Oleme strateegiline koostööpartner puudepoliitika kujundamisel ja puuetega inimeste heaolu edendamisel Rapla maakonnas. Teeme koostööd Eesti Puuetega Inimeste Kojaga, Raplamaa omavalitsustega, Rapla Töötukassaga, Raplamaa tugikeskustega, Rapla Hooldekeskusega ja teiste MTÜ-dega. Sel aastal alustame koostöösidemete arendamist Raplamaa Omavalitsuste Liiduga (eelnevalt Rapla Maavalitsusega) ja teiste maakondlike kodadega üle Eesti. Osaleme EPIKoja koolitustel ning erinevates töögruppides, koostame ja aitame koostada projekte. Sel aastal on plaanis ka teenustepaketi väljatöötamine. Praegu toimuvad esmaspäeviti Rapla Koja ruumis sotsiaalnõustamised. Edastame infot ja teabematerjale. Läbi koostöö paraneb puuetega inimeste elukvaliteet, on kättesaadavad täisväärtuslikuks toimetulekuks vajalikud toetussüsteemid ja –teenused. Jätkame oma tegevustes ühisürituste osakaalu suurendamist. Peame läbirääkimisi erinevate osapooltega ühingule uute ruumide leidmiseks, et kaasajastada oma tegevuskeskkonda. Alustame Rapla Koja arengustrateegia väljatöötamist. Teeme jõupingutusi kojale uute ruumide leidmiseks.**

**Eesmärgid:**

**1. Rapla Maakonna Puuetega Inimeste Koja tegevusvõimekus on kasvanud ning avalikkusele nähtav.**

**2. Rapla maakonna puuetega inimesed on informeeritud ja kaasatud puudepoliitika kujundamisse.**

**3. Rapla maakonna puuetega inimeste huvid on kaitstud ja esindatud.**

**4. Rapla Maakonna puuetega inimestele suunatud ühisürituste kasv.**

**Sihtgrupp:**

**Rapla maakonna puuetega inimesed ning nende lähi-, sotsiaal- ja ametnike võrgustik.**

|  |
| --- |
| Kavandatud tegevused ajalises järjestuses (täieneb pidevalt)  **Jaanuar**  Aruannete koostamine, projektitaotluste nõustamine, koostamine ja esitamine  Projekti „Rapla Koja tegevusruumidesse köögitehnika soetus“ teostamine  11.01 Juhatuse koosolek  15.01 Koja üldkoosolek  **Veebruar**  02.02 Osalemine Töötukassa seminaril Tallinnas  06.02 Osalemine EPIFondi infopäeval Tallinnas  08.02 Koristustalgud Kojas  10.02 Osalemine Tsöliaakia infopäeval Pärnus  Kogemusnõustamine  Juhatuse koosolek  Projekti aruannete koostamine  Õppepäev „Tervislik toitumine“  17.02 Ühisüritus kultuurireis Rakverre  **Märts**  02.03 EPIKoja 25. aastapäeval osalemine  Kogemusnõustamine  Juhatuse koosolek  Kohtumine Raplamaa Omavalitsuste Liiduga  17.03 Ühisüritus Kultuurireis Keila-Joa loss  Õppepäev „Tervislik toitumine“  **Aprill**  08.04 Ühisüritus kultuurireis Tartu Sadamateater  27.04 EPIKoja Üldkoosolek  Ajurünnak – Rapla Koja arengustrateegia  **Mai**  Juhatuse koosolek  Koja üldkoosolek  Leivaküpsetamise töötuba  **Juuni**  02.06 Ühisüritus loodusreis Lahemaa Rahvuspark  **Juuli**  Projektide vahearuannete nõustamine, koostamine ja esitamine  Juhatuse koosolek  27.-29.07 Ühisüritus Kultuurireis Leedu, Palanga  **August**  15.-16.08 EPIKoja suvekoolis osalemine  16.08 EPIKoja üldkoosolek  **September**  Koolitus „Projektijuhtimine“  Õppepäev „Tervislik toitumine“  **Oktoober**  Projektitaotluste nõustamine  Vahtra tantsud tähtedega  **November**  Koja koosolek  Vahtra tantsud tähtedega  **Detsember**  06.12 Seminar - rahvusvahelise puuetega inimeste päeva tähistamine Rapla Kultuurikeskuses  Juhatuse koosolek  Ühisüritus Jõululõuna  **Läbi aasta**  Esmaspäeviti sotsiaalnõustamine  Erinevate koolituste läbiviimine  Liikmesorganisatsioonide regulaarne nõustamine  Rapla Maakonna Puuetega Inimeste Koja arengustrateegia väljatöötamine  Osalemine EPIK-u poolt korraldatud üritustel, koolitustel  Osalemine täiendkoolitustel  Osalemine maakondlikel infopäevadel  Kohtumised, läbirääkimised toetajate ja koostööpartneritega  *+Lisaks liikmesorganisatsioonide tegevused* |